MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC, CONTENCIOS, ARHIVĂ

NR. 40108/23.08.2018

RAPORT DE SPECIALITATE

la Proiectul de hotărâre privind aprobarea încheierii de către Transurban S.A. Satu Mare a unui contract de asistenţă juridică

După cum rezultă din Raportul justificativ înregistrat sub nr. 2476/23.08.2018, întocmit de Transurban S.A., pe rolul instanţelor de judecată există un număr mare de cauze, de o complexitate ridicată, în care figurează ca parte această societate. Totodată, problemele juridice ale societăţii sunt numeroase şi diversificate, depăşind capacitatea unui singur consilier juridic angajat.

Reprezentarea interesele Transurban S.A. in fata parchetelor, a instantelor de judecata si in fata Consiliului National de Solutionare a Contestatiilor conform procedurii achizitiilor publice in cauze de o complexitate ridicata reprezinta motive temeinice pentru asigurare unor servicii juridice specializate avand in vedere natura complexa a procedurilor si modificarile repetate ale legislatiei.

Considerăm că prin raportul justificativ se dovedeşte faptul că ne aflăm în prezenţa unei situaţii temeinic justificate, în care activitatea juridică de consultanţă si de reprezentare la parchete, instante ( judecatorii, tribunale, curti de apel, Inalta Curte de Casatie si Justitie) nu poate fi asigurată în totalitate, cu maxim de eficienţă, de către personalul de specialitate din cadrul Transurban S.A., impunându-se menţinerea colaborării cu av. Pal Hadrian Ioan, colaborare fructuoasă începută din anul 2006. Pentru aceasta, este necesară aprobarea Consiliului local, conform art. I, alin. (3), lit. b) din O.U.G. nr. 26/2012, actualizată, privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative.

Cu privire la oportunitatea promovării lui, s-a pronunţat iniţiatorul prin Expunerea de motive cu nr. 31569/22.06.201/, iar din punct de vedere tehnic, al specialiştilor în domeniul urbanismului s-a întocmit Raportul justificativ cu nr. 2476/23.08.2018 a Transurban SA.

Ținând cont de prevederile legale mai sus menționate, propunem spre competentă analiză, dezbatere și aprobare Consiliului Local al Municipiului Satu Mare prezentul proiect de hotărâre.

ȘEF SERVICIU	ÎNTOCMIT

CONSILIER JURIDIC

IONELA GÁTI	CRISTINA DRAGOȘ